নিহতের পরিবারের সদস্যরা জানায়, বৃহস্পতিবার ভোরে একদল বাংলাদেশি রাখাল চরবাগডাঙ্গা সীমান্ত পেরিয়ে ভারতে গরু আনতে যায়। ওই সময় ভারতের পশ্চিমবঙ্গ মুর্শিদাবাদ জেলার বাহুরা-পিরোজপুর বিওপির বিএসএফ সদস্যরা তাদের লক্ষ্য করে গুলি ছুড়লে ফটিক আহত হন। গুলি তার পেটের ডান পাশে বিদ্ধ হয়। পরে সঙ্গীরা ফটিককে ফিরিয়ে আনলে তার পরিবার তাকে রাজশাহী মেডিকেল কলেজ হাসপাতালে ভর্তি করে। সেখানে চিকিৎসাধীন অবস্থায় বৃহস্পতিবার রাত ২টার দিকে তার মৃত্যু হয়।